צבי קפלן (ראש ישיבה)

הרב צבי קפלן הוא ראש ישיבה לבני חו"ל בסגנון ישיבות בריסק בשכונת עזרת תורה בירושלים.

קורות חייו
נולד לרבי ירוחם בנו של רבי ישראל חיים קפלן.

למד בישיבת פוניבז', ואחר כך בישיבת בריסק אצל רבי אברהם יהושע סולובייצ'יק.

היה נשוי לרות הופמן ממונסי. לבני הזוג נולדו שלושה ילדים. רות נפטרה ממחלה בגיל 28. לאחר מכן נישא לבתו של רבי יחיאל מיכל פיינשטיין, להם נולדו 4 ילדים.

הרב קפלן עומד בראשות "ישיבת קדשים" לבחורים מחוץ לישראל, ברחוב אבן האזל בשכונת עזרת תורה בירושלים. חידושיו של הרב קפלן אינם מודפסים באופן רשמי, כמנהג בית בריסק, אך כתבי תלמידיו מועתקים בידי תלמידים.

לקריאה נוספת
 אהרן רובין, נסיכים של תורה, משפחה גיליון 1172 ט' באלול תשע"ד, מעמוד 16

קישורים חיצוניים
 

בוגרי ישיבת פוניבז'
ראשי ישיבה ליטאים בישראל
משפחת סולובייצ'יק
משפחת פיינשטיין
בוגרי ישיבת בריסק-ירושלים